paragraph_text: Kišobranasta jela (Japanska pršljenka, pršljenka, lat. Sciadopitys), monotipski rod koji čini samostalnu porodicu Sciadopityaceae, red borolike. Jedina vrsta je Sciadopitys verticillata, japanska pršljenka ili Kišobranasta jela, zimzeleno crnogorično drvo čija je domovina japanski otoci Shikoku i Honshu. Smatra se da ova vrsta na zemlji živi već 230 milijuna godina i nema živih srodnika.